In fonètega artegołatòria, na consonante laterałe ła xe na consonante, cłasifegada segondo el pròpio modo de artegołasion. Eła ła njien produxesta co na parsiałe ocluxion del canałe orałe , provocada da ła léngua che ła ghe oclude ła parte sentrałe dasàndoghe spàsio solché inte i lati: l'ària provegnente dai polmoni ze de conseguensa costrinxesta a defluir so i do lati, o so uno soło. Le consonanti laterali łe połe èsar solché sonore; in pì, vedesto el proceso che le produxe, racuante artegołasion łe xe inpusìbiłi, cofà chełe che łe coinvolxe i làvari o łe artegołasion faringałi . In fin, łe consonanti laterałi łe xe consonanti contìnue, parché łe połe èsar slongae a piaximento. L'alfabeto fonètego internasionałe ła clasìfega łe seventi consonanti laterałi: consonanti laterałi aprosimanti; consonanti laterałi fregadive ; consonanti laterałi monovibranti; consonanti laterałi afregae; consonanti laterałi eietivo-afregae; consonanti laterałi clic. L'alfabeto fonètego internasionałe ła clasìfega łe seventi consonanti laterałi aprosimanti: laterałe alveołare laterałe retroflesa laterałe paładałe laterałe vełare L'alfabeto fonètego internasionałe ła clasìfega łe seventi consonanti laterałi fregadive: laterałe fregadiva alveołare sorda laterałe fregadiva alveołare sonora laterałe fregadiva retroflesa sorda laterałe fregadiva paładałe sorda laterałe fregadiva vełare sorda laterałe alveołare monovibrante laterałe retroflesa monovibrante laterałe paladałe monovibrante.